
Kur’an kaže da samo Allah zna koji je spol djeteta u majčinoj utrobi, ali danas, nakon napretka medicine, svi vrlo lahko možemo utvrditi dječiji spol. Zar kur’anski ajet koji govori o tome nije u kontradikciji sa savremenom medicinom? 


* 
* 
* 
* 
* 
* 
* 

 
Kur’anski ajet o spolu djeteta je u kontradikciji sa savremenom medicinom?

Da li samo Allah zna koji je spol djeteta u majčinoj utrobi? On je Svemogući i Sveznajući. On je ljudima dao ***[znanje](https://pitajucene.com/search/znanj/questions/ "Pretraži pitanja o znanju")*** o određenim stvarima. Međutim, Allahovo znanje obuhvaća sve vidljivo i nevidljivo.


ALLAH SVE ZNA  

Mnogi ljudi misle da se u Kur’anu kaže da samo Allah zna spol djeteta u majčinoj utrobi. Časni Kur’an kaže: “Samo Allah zna kad će Smak svijeta nastupiti, samo On spušta kišu i samo On zna šta je u matericama…” (Lukman, 34)  

Ista poruka se ponavlja u drugom ajetu : “Allah zna šta svaka žena nosi i koliko se materice stežu, a koliko se šire; u Njega sve ima mjeru …” (Er-Ra’d, 8)


SPOL SE MOŽE SAZNATI POMOĆU ULTRAZVUKA  

Danas, nakon razvoja nauke, spol djeteta u majčinoj utrobi se vrlo lahko može utvrditi pomoću ultrazvučne tehnologije. Riječ spol se ne spominje u ovim kur’anskim ajetima  

Istina je da mnogi prevodioci i komentatori Kur’ana kažu da ovi ajeti znače da samo Allah zna spol djeteta u majčinoj utrobi. Međutim, ako pročitate ***[arapski](https://pitajucene.com/search/arapski/questions/ "Arapski search")*** tekst citiranih ajeta, nigdje nećete naći riječ koja bi se mogla prevesti kao spol. Zapravo, Kur’an kaže da samo Allah zna šta je u matericama. Neki komentatori su ovo pogrešno razumjeli, da se, ustvari, radi o spolu djeteta u materici, što nije ispravno tumačenje. 


NIKO, OSIM ALLAHA NE MOŽE ODREDITI OSOBINE DJETETA  

Ovi ajeti ne govore o dječjem spolu, već o tome kako će to dijete biti. Kakva će mu biti priroda? Da li će biti blagodat ili prokletstvo roditeljima? Da li će biti dobar ili loš? Da li će završiti u Džennetu ili Džehennemu? Svo ovo znanje se nalazi samo kod Uzvišenog Allaha. Ni jedan naučnik na svijetu, bez obzira koliko naprednu tehnologiju koristio, neće biti u stanju saznati  

ove stvari o djetetu u majčinoj utrobi. 


\_\_\_\_\_\_\_\_\_


Iz knjige “ODGOVORI NA ZABLUDE O ISLAMU 2.dio”  

Autor: Dr.***[Zakir Naik](https://pitajucene.com/search/Zakir+Naik/answers/ "Pretraži odgovore od dr. Zakir Naik")***


Preuzmite PDF knjigu ovdje: <https://pitajucene.com/wp-content/uploads/2019/07/Odgovori-Na-Zablude-U-Islamu-2.pdf>


